เรื่องร้องเรียน (เสียงรบกวน,ป้าย,คลอง,ร้องเรียน) วันที่ 2023-09-22 03:31:57 — แขวงถนนพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038036

ขอให้แก้ไขปัญหาเสียงดังรบกวนจากการประกอบกิจการโรงงาน บริเวณโรงงาน ชื่อที่ 1 .... จำกัด และชื่อที่ 2 ... จำกัด เลขที่ ... ซอยโพธิ์แก้ว 1 แยก 5 แขวงคลองจั่น เขตบางกะปิ กรุงเทพมหานคร จุดสังเกต เข้าแยกดังกล่าวไปจนเกือบสุดซอยจะพบโรงงานอยู่ด้านซ้ายมือ มีลักษณะเป็นโกดังที่ก่อสร้างเป็นระยะทางยาว ประตูเป็นประตูเลื่อนประกบ และมีป้ายชื่อโรงงานฯ ติดหน้าประตูสังกะสีเป็นป้ายขนาดเล็ก และจะมีป้ายชื่อโรงงานชื่อที่ 2 อยู่ติดกัน ติดป้ายไว้คนละบานประตู โรงงานทั้ง 2 ชื่อใช้เลขที่ตั้งเดียวกันและเป็นบริษัทเดียวกัน จึงไม่แน่ชัดว่าโรงงานดังกล่าวชื่ออะไร (ตามผู้ร้องแจ้ง) และนอกจากนี้จะมีป้ายชื่อโรงงานติดอยู่เรียงกันไปด้วย เพราะจะมีโกดังจนไปถึงสุดซอยฯ เนื่องจากผู้ร้องแจ้งว่าผู้ประกอบการโรงงาน (ไม่ทราบชื่อ-นามสกุลและรูปพรรณสัณฐาน) ประกอบกิจการโรงงานซึ่งพนักงานจะทำงานส่งเสียงดังรบกวน เช่น แพ็คพัสดุ ยิงปืนแม็กไม้ตลอด เปิดเพลงไม่ดังมากแต่เปิดโดยใช้ลำโพงกระหึ่มตลอดทั้งวัน และพนักงานบางรายก็ทำงานหน้าบ้านเรือนประชาชน ทำให้มีเสียงดังรบกวนตั้งแต่ช่วงเวลาทำการของโรงงานตลอดทั้งวัน และช่วงเย็นเลิกงานก็ยังมีเสียงอยู่เพราะมีการพักอาศัยอยู่ที่โรงงานด้วย ซึ่งจะมีเสียงดังตั้งแต่เวลาประมาณ 07.00- 18.00 น. หรือบางครั้งจนถึงเวลาประมาณ 19.00 น. และบางครั้งก็เป็นช่วงเวลาที่ไม่แน่นอน ส่งผลให้ได้รับความเดือดร้อนเป็นระยะเวลาประมาณ 1 ปีกว่า เบื้องต้นเคยติดต่อแจ้งเรื่องไปยังสำนักงานเขตบางกะปิแล้ว ซึ่งได้รับการแก้ไขปัญหาเพียงไม่กี่เดือน แต่ปัจจุบัน (วันที่ 20 กันยายน 2566) ยังคงได้รับความเดือดร้อนอยู่เช่นเดิม และเคยโทรศัพท์ติดต่อแจ้งเรื่องไปยังหลายหน่วยงานแล้วด้วย จึงประสงค์ให้หน่วยงานที่รับผิดชอบลงพื้นที่ตรวจสอบแล้ว แล้วออกหนังสือเป็นลายลักษณ์อักษรเพื่อแจ้งไปยังโรงงานฯ ให้รับทราบและให้แก้ไขปัญหา โดยอาจแก้ไขปัญหาโดยการปรับปรุงให้โรงงานสามารถเก็บเสียงได้หรือจัดระเบียบพนักงานให้ไม่ส่งเสียงดังรบกวน หรือทำอย่างไรก็ได้เพื่อไม่ให้รบกวนประชาชนในพื้นที่ใกล้เคียง และหากไม่แก้ไขปัญหาก็ให้ระบุถึงความผิดทางกฎหมายด้วย เพราะหากเป็นเพียงการลงพื้นที่ตักเตือนจะพบเพียงพนักงานของโรงงานเท่านั้นและไม่ได้รับการแก้ไขปัญหา และประสงค์ให้ตรวจสอบด้วยว่าพื้นที่ดังกล่าวเป็นพื้นที่สำหรับพักอาศัยหรือพื้นที่สำหรับประกอบกิจการโรงงาน เพราะบริเวณพื้นที่โดยรอบบ้านเรือนประชาชนนั้นเป็นสถานที่ตั้งของโรงงาน  

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata